C.C. Catch

Η Καρολίν Κάθριν Μίλερ (γενν. 31 Ιουλίου 1964), γνωστή με το καλλιτεχνικό ψευδώνυμο C.C. Catch είναι Γερμανίδα τραγουδίστρια της Ποπ μουσικής. Έγινε ευρύτερα γνωστή χάρη στην συνεργασία της με τον Γερμανό μουσικοσυνθέτη και παραγωγό Ντίτερ Μπόλεν τη δεκαετία του 1980.

Βιογραφία 

Γεννημένη στην Ολλανδία το 1964 από Γερμανούς γονείς, μετακόμισε στη Γερμανία στα τέλη της δεκαετίας του 1970 μαζί με τους γονείς της. Είχε την υποστήριξη των γονιών της όταν από νεαρή ηλικία αναγνώρισαν το ταλέντο της και την ενθάρρυναν να πραγματοποιήσει την επιθυμία της να γίνει διάσημη τραγουδίστρια. Ειδικά ο πατέρας της έπαιξε πολύ σημαντικό ρόλο στην επιτυχημένη καριέρα της την δεκαετία του 1980, ως μανάτζερ και διοργανωτής περιοδειών.

Καριέρα 
Από νεαρή ηλικία, η πρωτοπόρος τραγουδίστρια Caroline συμμετείχε σε διαγωνισμούς ταλέντων και ήταν αρχικά μέλος του γερμανικού κουαρτέτου κοριτσιών Optimal.

Η Caroline Müller ανακαλύφθηκε από τον Ντίτερ Μπόλεν (το ήμισυ των Modern Talking) σε μία από τις εμφανίσεις της στο Αμβούργο. Ο Μπόλεν την υπέγραψε στην BMG, ξεκινώντας την ατομική της καριέρα. Ο Μπόλεν της έδωσε το καλλιτεχνικό ψευδώνυμο C.C. Catch, τα δύο «C» από τα αρχικά των δύο ονομάτων της (Caroline Catherine) και το «Catch» σκέφτηκε ότι ήταν μια καλή ιδέα και ταίριαζε υπέροχα με τα αρχικά.

Το καλοκαίρι του 1985, η C.C. Catch κυκλοφόρησε το ντεμπούτο single της "I Can Lose My Heart Tonight". Το single εισήλθε στο Top 20 σε ορισμένες ευρωπαϊκές χώρες, συμπεριλαμβανομένης της Γερμανίας και της Ελβετίας.

Ο Μπόλεν και η C.C. Catch συνεργάστηκαν μέχρι το 1989, κατά τη διάρκεια των οποίων κυκλοφόρησαν δώδεκα singles και τέσσερα άλμπουμ. Οκτώ από τα singles μπήκαν στο Top 20, ενώ ένα από τα άλμπουμ μπήκε στο Top 10. Η C.C. Catch ήθελε να φέρει περισσότερη προσωπική συμβολή στα τραγούδια της, αλλά ο Μπόλεν αρνήθηκε. Ως αποτέλεσμα, το 1989, διέκοψε τη συνεργασία μαζί του και την BMG. Ωστόσο, χρειάστηκαν κάποιες δικαστικές διαδικασίες για να κερδίσει τα δικαιώματα στο όνομα C.C. Catch.

Σε ένα τηλεοπτικό Πρωτοχρονιάτικο σόου στην Ισπανία, η C.C. Catch συναντήθηκε με τον Simon Napier Bell (πρώην μάνατζερ του Τζορτζ Μάικλ των "Wham!"). Λίγο αργότερα, ο Bell έγινε ο μάνατζέρ της και την υπέγραψε στην δισκογραφική εταιρεία Metronome, θυγατρική της Polygram. Το πρώτο (και μοναδικό) άλμπουμ της στην εταιρεία "Hear What I Say" κυκλοφόρησε στα τέλη του 1989 και ήταν το τελευταίο άλμπουμ της C.C. Catch μέχρι σήμερα. Η παραγωγή του άλμπουμ έγινε από τον Andy Taylor (πρώην μέλος των Duran Duran), τον Dave Clayton (ο οποίος συνεργάστηκε με τον Τζορτζ Μάικλ και τους U2) και τον Jo Dworniak. Επτά από τα τραγούδια του δίσκου συν-γράφονται από την ίδια. Το άλμπουμ σημειώνει περισσότερες πωλήσεις από τα προηγούμενα δύο άλμπουμ της, το Big Fun (1988) και το Diamonds (1988), αποδεικνύοντας τις ικανότητές της ως καλλιτέχνιδα που εργάζεται με τους δικούς της όρους.

Από αυτό το άλμπουμ, το «Big Time» κυκλοφόρησε ως single το 1989, και έφτασε έως το No.26 των Γερμανικών charts. Κατά τη διάρκεια αυτής της περιόδου, η BMG κυκλοφόρησε επίσης το single «Baby, I Need Your Love», μαζί με την συλλογή Classics. 

Ο Μπόλεν πήγε για να κυκλοφορήσει την ηχογράφηση της, «Good Guys Only Win in Movies», ταυτόχρονα που η C.C. Catch κυκλοφόρησε το επόμενο single "Midnight Hour".

Μετέπειτα πορεία 
Στη συνέχεια, η C.C. Catch αποχώρησε από την εταιρεία Metronome με φιλικό τρόπο και απείχε από τα μουσικά δρώμενα. Κατά τη διάρκεια αυτής της περιόδου εστίασε στην πνευματική της ανάπτυξη, ασκώντας γιόγκα και άλλες μορφές διαλογισμού. Άρχισε επίσης να γράφει δικά της τραγούδια.

Στις αρχές της δεκαετίας του 1990 η C.C. Catch συνεργάστηκε με τον Πίτερ Γκάμπριελ και το αποτέλεσμα ήταν το τραγούδι «Harmonix». Επίσης συμμετείχε στο άλμπουμ των Jam Nation (1993) Way Down Below Buffalo Hell. Το 1998 επέστρεψε στη Γερμανία με το τραγούδι «Megamix '98» και εμφανίστηκε στο μουσικό τηλεοπτικό σόου του BBC Top of the Pops μαζί με τον ράπερ Krayzee.

Το 2003 το τραγούδι της «Shake Your Head» έφτασε στο Νο.12 των charts στην Ισπανία και έγινε καλοκαιρινή επιτυχία στη νότια Ευρώπη. 

Το 2004, η Catch πήρε μέρος στο show Comeback - Die Big Chance. Από αυτό το show προέκυψε το single «Survivor» και το άλμπουμ Comeback United, στο οποίο επίσης συμμετείχαν καλλιτέχνες όπως οι Limahl, Chris Norman, Benjamin Boyce, Coolio, Jazzy von Tic Tac Toe, Haddaway, Emilia και οι Weather Girls. Την ίδια χρονιά εμφανίστηκε στην Αμερικανική περιοδεία των Modern Talking. 

Το Σεπτέμβριο του 2010 το single "Unborn Love" κυκλοφόρησε σε συνεργασία με τον Ισπανό μουσικό παραγωγό Juan Martinez.

Το 2015, η Catch έκανε περιοδεία στις Η.Π.Α, σε πόλεις όπως το Λος Άντζελες, το Ντάλας και το Σικάγο, και ακολούθησε μια μεγάλη συναυλία στο Τορόντο του Καναδά. Επίσης το 2016 και το 2017, ακολούθησε περιοδεία σε χώρες της Νοτίου Αμερικής όπως η Αργεντινή, το Περού, η Χιλή, η Βολιβία και η Βραζιλία.

Δισκογραφία

Άλμπουμ

Συλλογές

Singles

Παραπομπές

Εξωτερικοί σύνδεσμοι 
 Official German site
 Official Page on Facebook

Γερμανίδες τραγουδίστριες